**ΕΤΕΡΟΠΤΩΤΟΙ ΟΝΟΜΑΤΙΚΟΙ ΠΡΟΣΔΙΟΡΙΣΜΟΙ**

**ΘΕΩΡΙΑ – ΠΑΡΑΔΕΙΓΜΑΤΑ**

|  |
| --- |
| **Ετερόπτωτοι ονοματικοί προσδιορισμοί** :  Στην περίπτωση των ετερόπτωτων ονοματικών προσδιορισμών μια ονοματική φράση προσδιορίζει μια άλλη ονοματική φράση σε διαφορετική πτώση από αυτήν και  έχουμε τους προσδιορισμούς: α) σε γενική πτώση και β) σε αιτιατική πτώση. |

|  |  |
| --- | --- |
| **Α.**  **Σε πτώση γενική**.  Η γενική αυτή ονομάζεται**γενική προσδιοριστική**και έχει διάφορες σημασίες:  **ΔΕΣ ΤΑ ΠΑΡΑΔΕΙΓΜΑΤΑ**    **1)**Η ταβέρνα **του μπαρμπα – Γιάννη** (**γενική κτητική**).  **2)**Φοράει γραβάτα **της μόδας** (**γενική της ιδιότητας**).  **3)**Εργάζεται σε αποθήκη **καπνού** (**γενική του περιεχομένου**).  **4)**Διάβασε πέντε κεφάλαια **του βιβλίου** που της χάρισαν (**γενική διαιρετική**).  **5)**Ακούγεται το σφύριγμα **του ανέμου** (**γενική υποκειμενική**: σφυρίζει ο άνεμος).  **6)**Οι στρατιώτες είναι οι φρουροί **της πατρίδας** (**γενική αντικειμενική**: φρουρώ την πατρίδα). | |
| **7)**Τον τσάκισε η πίκρα **του χωρισμού** (**γενική της αιτίας**).  **8)**Παράγγειλε τα ρούχα **του γάμου** (**γενική του σκοπού**).  **9)**Η ναυμαχία **του Ναβαρίνου** (**γενική προσδιοριστική του τόπου**).  **10)**Ήταν ένα δώρο **χιλίων ευρώ**, αγορασμένο από ακριβό κατάστημα (**γενική της αξίας**)  **11)**Ο αδελφός **της Μαρίας** (**γενική της συγγένειας**).  **12)**Έφαγα νόστιμο κεφαλοτύρι **Μυτιλήνης** (**γενική προσδιοριστική της προέλευσης**).  **13)** Εδώ είσαι σκλάβα **του πασά** (**γενική προσδιοριστική της εξάρτησης**).  **14)** Διάβασα την *“Ιλιάδα”* **του Όμηρου** (**γενική του δημιουργού**).  **15)**Όταν σήμανε η καμπάνα, έπεσαν οι ίσκιοι **του δειλινού** (**γενική προσδιοριστική του χρόνου**).  **16)** Πήρε αναρρωτική άδεια **τριών μηνών** (**γενική προσδιοριστική της ποσότητας**).  **17)**Είχε**λαγού**περπατησιά (= σαν του λαγού: **παρομοίωση**). | |

**B σε αιτιατική πτώση,**

**δηλώνουν:**

|  |
| --- |
| ·         την αναφορά (→ αιτιατική της αναφοράς): *σαράντα μέτρα βάθος*  ·         την ποσότητα (→ αιτιατική της ποσότητας): *λιμουζίνα δέκα μέτρα*  ·         το αντικείμενο (→ αιτιατική αντικειμενική): *προσοχή τα χέρια σας* |

**Ασκήσεις**

**ΑΣΚΗΣΕΙΣ ΕΞΑΣΚΗΣΗΣ (από τον Ελληνικό Πολιτισμό)\_**

[1η άσκηση για τις γενικές προσδιοριστικές](http://users.sch.gr/ipap/Ellinikos%20Politismos/Yliko/askisis%20nea/prosdiorismoi.genikis.htm)

[2η άσκηση για τις γενικές προσδιοριστικές](http://users.sch.gr/ipap/Ellinikos%20Politismos/Yliko/askisis%20nea/prosdiorismoi.genikes.htm)

**1.Να βρείτε τι δηλώνουν οι ετερόπτωτοι προσδιορισμοί που υπογραμμίζονται στα παρακάτω παραδείγματα:**.

* Τα μάτια **της Ελένης** είναι φοβισμένα.
* Σε λίγο αντικρύσαμε τον Όλυμπο, το πιο ψηλό βουνό **της Ελλάδας**..
* Περάσαμε το ποτάμι **της Μακεδονίας**, τον Αξιό.
* Εργάζεται σε αποθήκη **καπνού.**
* Οι στρατιώτες είναι φρουροί **της πατρίδας**.
* Ο κήπος **της Μαρίνας** είναι ξεχωριστός γιατί έχει σπάνια είδη **φυτών.**
* Η νίκη των **Ελλήνων** απέναντι στον εχθρό ενίσχυσε το αίσθημα **του πατριωτισμού.**
* Τον βασάνιζε ο φόβος **της αποτυχίας**.
* Το κλάμα **του μωρού** σήκωσε στο πόδι την πολυκατοικία.
* Χάθηκε το πορτοφόλι **της γιαγιάς**.
* Έφαγα νόστιμο κεφαλοτύρι **Μυτιλήνης**.
* Βγήκε η απόφαση **του δικαστηρίου**..
* Ο Ιωάννης Καποδίστριας, ο κυβερνήτης **της Ελλάδας**, γεννήθηκε στην Κέρκυρα..
* Η λύπη **του αποχωρισμού** ήταν ζωγραφισμένη στο πρόσωπό της.
* Το γέλιο **του μωρού** μας έφτιαξε τη διάθεση.
* Η ναυμαχία **της Σαλαμίνας** έγινε το 480 π.Χ.

**ΑΣΚΗΣΕΙΣ ΓΙΑ ΤΟ ΣΠΙΤΙ**

**ΟΙ ΑΣΚΗΣΕΙΣ 2 ΚΑΙ 3 ΝΑ ΓΙΝΟΥΝ ΓΙΑ ΤΗΝ ΤΡΙΤΗ 20-4**

**2)Να βρείτε το είδος των  ετερόπτωτων προσδιορισμών (γενική κτητική, του δημιουργού, διαιρετική, του τόπου, του χρόνου, του περιεχομένου….) στα παρακάτω παραδείγματα, αφού εντοπίσετε τα ουσιαστικά που αυτοί προσδιορίζουν:**

α)Ζωγράφισε τα μάτια του ζώου.

β)Το τραγούδι του φίλου μου άρεσε σε όλους.

γ)Τα μπουκάλια της μπύρας,αφού τα αδειάσουμε,πρέπει να τα επιστρέψουμε στο κατάστημα.

δ)Η αρχή του τραγουδιού με εντυπωσίασε.

ε)Το μουσείο της Ακρόπολης είναι εντυπωσιακό για τον επισκέπτη του.

στ)Τα πόδια του αλόγου ήταν πολύ ψηλά.

ζ)Η χαρά της νίκης ήταν φανερή στους παίκτες της ομάδας.

**ΓΕΝΙΚΗ ΥΠΟΚΕΙΜΕΝΙΚΗ – ΓΕΝΙΚΗ ΑΝΤΙΚΕΙΜΕΝΙΚΗ**

**ΔΙΑΒΑΣΕ ΠΡΟΣΕΚΤΙΚΑ:**

**Γενική υποκειμενική**        χρησιμοποιείται για να φανερώσουμε το υποκείμενο της ενέργειας.

Π.χ. Η επιστροφή του Γιάννη συνοδεύτηκε από γλέντια και χαρές.

Η επιστροφή του Γιάννη > επέστρεψε ο Γιάννης > Ποιος επέστεψε ; Ο Γιάννης = υποκείμενο, άρα η γενική είναι υποκειμενική.

**Γενική αντικειμενική**       χρησιμοποιείται για να φανερώσουμε το αντικείμενο μιας ενέργειας.

Π.χ. Το δυνατό χτύπημα της πόρτας από το Γιάννη ενόχλησε τους γείτονες.

Το δυνατό χτύπημα της πόρτας από το Γιάννη > Ο Γιάννης κτύπησε την πόρτα> Ποιος κτύπησε ; Ο Γιάννης, τι κτύπησε ; την πόρτα = αντικείμενο, άρα η γενική είναι αντικειμενική .

**ΚΑΙ ΛΥΣΕ ΤΗΝ ΑΣΚΗΣΗ**

**3.Στα παραδείγματα που σας δίνονται να μετατρέψετε το προσδιοριζόμενο ουσιαστικό σε ρήμα και τη γενική που το προσδιορίζει σε αντικείμενο ή υποκείμενο και ανάλογα να τη χαρακτηρίσετε ως γενική αντικειμενική ή υποκειμενική.**

π.χ. Οι φρουροί της πατρίδας βρίσκονται στα σύνορα,( φρουρούν την πατρίδα, γενική αντικειμενική)

1. Η ξαφνική αλλαγή του καιρού μάς δημιούργησε προβλήματα.   
2. Μου έδινε φτερά η ελπίδα της επιτυχίας.  
3. Η γοητεία της τηλεόρασης είναι μεγάλη.  
4. Πολλοί συνεργάζονται για τη διακίνηση μιας εφημερίδας.  
5. Η κατάθεση του τελευταίου μάρτυρα οδήγησε στην απαλλαγή μου από κάθε κατηγορία.  
6. Ζούσε με το φόβο του θανάτου.  
7. Πολλές απαιτήσεις των παιδιών είναι αδικαιολόγητες.  
8. Πολλοί παρακινούνται από την προσδοκία του κέρδους.  
9. Δίκαια ονομάστηκε σωτήρας και λυτρωτής της χώρας.

**Ασκήσεις για το επόμενο μάθημα**

**1 .Υπογράμμισε τους ομοιόπτωτους προσδιορισμούς και κύκλωσε τους ετερόπτωτους.**

**Κάνε σύνταξη στις παρακάτω προτάσεις**:

1)      Στον πόλεμο ο παππούς μου έχασε όλα του τα υπάρχοντα, το σπίτι, τα ζώα, τα κτήματα.

2)      Ο μπαρμπα –Στάθης ,νονός του αδερφού μου, θαλασσόλυκος στα νιάτα του ,μας δάνεισε τη βάρκα του.

3)      Ο Διονύσιος Σολωμός , ο ποιητής του Εθνικού Ύμνου , γεννήθηκε στη Ζάκυνθο.

4)      Όλοι ευχήθηκαν υγεία, το πολυτιμότερο αγαθό.

5)      Κάθε στερεό σώμα έχει τρεις διαστάσεις, μήκος, πλάτος, ύψος.

6)      Ο πατέρας μου, σοφός άνθρωπος, του έδινε πάντα σωστές συμβουλές.

7)      Επισκεφθήκαμε χθες την έκθεση έργων του Κωνσταντίνου Βολονάκη, του ζωγράφου της θάλασσας, που φιλοξενεί το Ναυτικό Μουσείο.

**2.Υπογράμμισε τους ομοιόπτωτους προσδιορισμούς και κύκλωσε τους ετερόπτωτους.**

**Κάνε σύνταξη στις προτάσεις:**

1)      Θα ανεβάσουμε το έργο του Μπερτολτ μπρεχτ  « Ο κύκλος με την κιμωλία¨.

2)      Βγήκαμε έναν περίπατο στους δρόμους της πόλης.

3)      Ήταν δικαιολογημένη η ανησυχία των γονιών του.

4)      Ο Γιώργος είναι άνθρωπος της δράσης.

5)      Πολλά υπόγεια πλημμύρισαν από τα νερά της βροχής.

6)      Ήρθε σπίτι ,άλλαξε τα ρούχα της δουλειάς και έφυγε αμέσως.

7)      Η επιδείνωση της κακοκαιρίας δημιούργησε προβλήματα.

8)      Τα μάγουλα της Μαρίας είχαν χρώμα παπαρούνας.

9)      Χρειαζόμαστε μερικά ποτήρια κρασιού.

10)   Αγόρασε παπούτσια των διακοσίων ευρώ.

11)   Σήμερα οι μισοί μαθητές της τάξης έλειπαν γιατί ήταν άρρωστοι.

12)   Ζούσε με την ελπίδα της επιστροφής.

13)   Κανείς δεν τολμούσε να αντιμετωπίσει την οργή του πατέρα.  
Πηγή:www.greek-language.gr

**ΔΕΣ ΚΑΙ ΤΑ ΠΑΡΑΚΑΤΩ ΠΑΡΑΔΕΙΓΜΑΤΑ ΣΤΗΝ ΑΡΧΑΙΑ ΕΛΛΗΝΙΚΗ ΓΛΩΣΣΑ :**

**→** **Ἡ πόλις** **ἡμῶν** ἐτίμα καὶ τότε τοὺς ἀγαθούς.

**→** **Τὰ** **τοῦ Ἡρακλέους** **ἔργα** ξὺν πόνῳ ἐγένετο.

**→** **Οἱ νέοι** **τῶν ὁπλιτῶν**

**→** **ἀγέλη** **βοῶν**

**→** Ἐδωρήσατο **φιάλην** ἀργυρᾶν **ἀξίαν** δέκα **μνῶν**.

**→** γίγνεται γὰρ δὴ καὶ παισὶ πρὸς ἀλλήλους ὥσπερ ἀνδράσιν **ἐγκλήματα** καὶ **κλοπῆς** καὶ **ἁρπαγῆς** καὶ **βίας** καὶ **ἀπάτης**

(= Γιατί, καθώς είναι φυσικό, συμβαίνουν και μεταξύ των παιδιών, όπως ακριβώς και μεταξύ των αντρών, παραπτώματα και για κλοπή, και γι' αρπαγή,...)

**→** Διὰ τάχους **ἡ νίκη** **τῶν Ἀθηναίων**

**→** **Διδάσκαλος** **τῶν παίδων** ἐγένετο